Грамата РНМ БНР аб прызначэньні Алега Васількоўскага ваенна-дыпляматычным прадстаўніком БНР у Фінляндыі
ГРАМАТА.

Мы, Урад Беларускай Народнай Рэспублікі, на заседаньні сваім ад 24 чэрвеня г.г., імем Беларускаго Народу прызналі патрэбным паслаць Вас, грамадзяніна Генерала Лейтэнанта Олега Петровіча Корчак-Крыніцу-Васількоўскаго, да Ураду Рэспублікі Фінляндзкай як Ваенна-Дыплематычнаго прэдстаўніка Ураду Беларускай Народнай Рэспублікі. Ускладаючы на Вас гэты высокі абавязак, мы давераемо і даручаемо Вам вясці усе перэгаворы ў кірунку дасціженьня поўнай Незалежнасці Беларускай Народнай Рэспублікі і ачышчэньня тэррыторыі Беларусі ад усякіх акупанцкіх войск, а такжэ выступаць ад Нашаго імені на тэррыторыі Фінляндзіі ва ўсіх справах выцекаючых з Вашаго званьня і становішча.

Толькі Вам і асобам Вамі умацаваным, давераемо і даручаемо абарону, правоў і інтэрэсоў беларускіх грамадзян на тэррыторыі Рэспублікі Фінляндзкай.

Дзеля выпаўненьня гэтаго надаемо Вам право знасіцца, згодна норм міжнароднаго права і абычаеў, са Усімі Урадовымі Установамі Рэспублікі Фінляндзкай.

Кіруючыся да захаваньня з Рэспублікай Фінляндзкай прыязных і брацкіх адносін, загадываемо Вам прылажыць са сваей стараны усіх высілкоу да захаваньня і умацаваньня гэтых адносін.-

Ластоўскі

Старшыня Рады Народных Міністроу і

заступаючый Міністра Загранічных Спраў.

Вальковіч

Кіраўнік Канц.

Вацлаў Ластоўскі
Дакументы 1920 года
Дакументы Беларускай Народнай Рэспублікі
Міжнародныя дачыненні Беларускай Народнай Рэспублікі
Гісторыя Фінляндыі